ΑΠΟΦΑΣΕΙΣ
Αριθμ. ΔΦ 15/2275
Τροποποίηση του κανονισμού Διδακτορικών
Σπουδών του Τμήματος Διοίκησης Εφοδιαστικής Αλυσίδας, της Σχολής Οικονομίας και Διοί-
κησης, του ΔΙ.ΠΑ.Ε..
Η ΣΥΓΚΛΗΤΟΣ ΤΟΥ ΔΙΕΘΝΟΥΣ
ΠΑΝΕΠΙΣΤΗΜΙΟΥ ΤΗΣ ΕΛΛΑΔΟΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις», (Α’ 141) και ιδίως τα
άρθρα 90 έως 97.
2. Τις διατάξεις του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’  70).
3. Τα άρθρα 75-78 του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας
(ΕΕ) 2016/2102 και της Οδηγίας (ΕΕ) 2019/1024 - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α’  184).
4. Τον ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’  131).
5. Την υπό στοιχεία ΔΦ 2.1/7613/12-04-2023 διαπιστωτική Πράξη του Προέδρου της Διοικούσας Επιτροπής του
ΔΙ.ΠΑ.Ε. «Συγκρότηση του Συμβουλίου Διοίκησης του
Διεθνούς Πανεπιστημίου της Ελλάδος», (Υ.Ο.Δ.Δ. 364).
6. Την υπό στοιχεία ΔΦ 30/10396/25-05-2023 Διαπιστωτική Πράξη του Προέδρου της Διοικούσας Επιτροπής
του ΔΙ.ΠΑ.Ε. «Εκλογή Πρύτανη του Διεθνούς Πανεπιστημίου της Ελλάδος», (Υ.Ο.Δ.Δ. 510).
7. Την υπό στοιχεία ΔΦ 2.1/16812/06-09-2023 απόφαση του Πρύτανη του ΔΙ.ΠΑ.Ε. «Ορισμός Αντιπρυτάνεων -
Καθορισμός Τομέα Ευθύνης των Αντιπρυτάνεων - Ανάθεση αρμοδιοτήτων στους Αντιπρυτάνεις - Καθορισμός
σειράς αναπλήρωσης του Πρύτανη» (Υ.Ο.Δ.Δ. 925).
8. Την υπό στοιχεία ΔΦ 30/2021/02-02-2024 διαπιστωτική πράξη - απόφαση 4ης Ανασυγκρότησης της
Συγκλήτου του Διεθνούς Πανεπιστημίου της Ελλάδος
για το Ακαδημαϊκό Έτος 2023-2024 του Πρύτανη του
ΔΙ.ΠΑ.Ε. (ΑΔΑ: 9ΚΟΗ46ΨΖ3Π-Ν50).
9. Την υπό στοιχεία ΔΦ 15/11864/28-07-2020 απόφαση της Διοικούσας Επιτροπής του Διεθνούς Πανεπιστη-
μίου της Ελλάδος «Έγκριση Κανονισμού Διδακτορικών
Σπουδών του Τμήματος Διοίκησης Εφοδιαστικής Αλυσίδας, της Σχολής Οικονομίας και Διοίκησης, του Διεθνούς
Πανεπιστημίου της Ελλάδος», (Β’ 3508).
10. Την υπό στοιχεία ΔΦ 15/14269/13-07-2023 απόφαση της Διοικούσας Επιτροπής του Διεθνούς Πανεπι-
στημίου της Ελλάδος «Έγκριση Πρότυπου Κανονισμού
Διδακτορικών και Μεταδιδακτορικών Σπουδών του Διεθνούς Πανεπιστημίου της Ελλάδος» (Β’ 4648) και την
υπό στοιχεία ΔΦ 15/21749/07-11-2023 απόφαση της
Συγκλήτου του Διεθνούς Πανεπιστημίου της Ελλάδος
«Τροποποίηση του Πρότυπου Κανονισμού Διδακτορικών
και Μεταδιδακτορικών Σπουδών του Διεθνούς Πανεπιστημίου της Ελλάδος (ΔΙ.ΠΑ.Ε.)» (Β’ 6474).
11. Την υπ’  αρ. 26/24-11-2023 (Θέμα 2ο) απόφαση της
Συνέλευσης του Τμήματος Διοίκησης Εφοδιαστικής Αλυσίδας, της Σχολής Οικονομίας και Διοίκησης.
12. Το υπό στοιχεία ΔΦ 15/1014/19-01-2024 (ορθή
επανάληψη 25-01-2024) διαβιβαστικό του προέδρου
του Τμήματος Διοίκησης Εφοδιαστικής Αλυσίδας, με το
οποίο διαβιβάστηκε η παραπάνω απόφαση καθώς και
το κείμενο του κανονισμού διδακτορικών σπουδών του
Τμήματος.
13. Την υπό στοιχεία ΔΦ 15/1501/26-01-2024 εισήγηση
του Αντιπρύτανη Ακαδημαϊκών Υποθέσεων και Διασφάλισης Ποιότητας του Διεθνούς Πανεπιστημίου της
Ελλάδος.
14. Την υπ’ αρ. 04/06-02-2024 απόφαση της Συνεδρίασης της Συγκλήτου του Διεθνούς Πανεπιστημίου της
Ελλάδος (Θέμα 02),
15. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του κρατικού
προϋπολογισμού, αποφασίζει:
Την αποδοχή της υπ’ αρ. 26/24-11-2023 (Θέμα 2ο)
απόφασης της Συνέλευσης του Τμήματος Διοίκησης
Εφοδιαστικής Αλυσίδας, της Σχολής Οικονομίας και Διοίκησης, και την έγκριση της τροποποίησης του Κανονι-
σμού Διδακτορικών Σπουδών του Τμήματος Διοίκησης
Εφοδιαστικής Αλυσίδας, ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1145
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
Κανονισμός Διδακτορικών Σπουδών του Τμήματος Διοίκησης Εφοδιαστικής Αλυσίδας της Σχολής
Οικονομίας και Διοίκησης του Διεθνούς Πανεπιστημίου Ελλάδος
Άρθρο 1
Γενικές αρχές
1. Οι Διδακτορικές Σπουδές του Τμήματος Διοίκησης
Εφοδιαστικής Αλυσίδας της Σχολής Οικονομίας και Διοίκησης (Σ.Ο.Δ.) του Διεθνούς Πανεπιστημίου της Ελλά-
δος (ΔΙ.ΠΑ.Ε.) αποσκοπούν στην προαγωγή της γνώσης
και της επιστήμης, μέσω της παραγωγής πρωτότυπης
και καινοτόμου επιστημονικής έρευνας, στην ευρύτερη περιοχή της Διοίκησης Εφοδιαστικών Αλυσίδων και
οδηγούν στην απόκτηση Διδακτορικού Διπλώματος στη
συγκεκριμένη γνωστική περιοχή.
2. Το Διδακτορικό Δίπλωμα αποτελεί ακαδημαϊκό
τίτλο, ο οποίος πιστοποιεί την εκπόνηση πρωτότυπης
επιστημονικής έρευνας και την ουσιαστική συνεισφορά
του/της κατόχου του στην εξέλιξη της επιστήμης και της
γνώσης στον συγκεκριμένο επιστημονικό κλάδο.
3. Στον παρόντα Κανονισμό αποτυπώνονται η δομή και
οι κανόνες λειτουργίας του Προγράμματος Διδακτορικών Σπουδών (Πρόγραμμα Σπουδών Τρίτου Κύκλου) του
Τμήματος Διοίκησης Εφοδιαστικής Αλυσίδας της Σχολής
Οικονομίας και Διοίκησης του Διεθνούς Πανεπιστημίου
της Ελλάδος, όπως αυτός καταρτίστηκε με απόφαση
της Συνέλευσης του Τμήματος (υπ’  αρ. 26/24-11-2023),
εγκρίθηκε από τη Σύγκλητο του Διεθνούς Πανεπιστημίου της Ελλάδος, δημοσιεύθηκε στην Εφημερίδα της
Κυβερνήσεως, αναρτήθηκε στο διαδικτυακό τόπο του
Τμήματος και κοινοποιήθηκε στο Υπουργείο Παιδείας,
Θρησκευμάτων και Αθλητισμού.
Άρθρο 2
Νομικό και θεσμικό πλαίσιο
1. Το Πρόγραμμα Διδακτορικών Σπουδών (Πρόγραμμα Σπουδών Τρίτου Κύκλου) του Τμήματος Διοίκησης
Εφοδιαστικής Αλυσίδας της Σχολής Οικονομίας και Διοίκησης του Διεθνούς Πανεπιστημίου της Ελλάδος ορ-
γανώνεται και λειτουργεί σύμφωνα:
(α) με τις διατάξεις του ν. 4957/2022 (Α΄ 141) και της εν
μέρει τροποποίησής του βάσει του ν. 5029/2023 (Α΄ 55),
(β) του Πρότυπου Κανονισμού Διδακτορικών και Μεταδιδακτορικών Σπουδών του Διεθνούς Πανεπιστημίου
της Ελλάδος (Β΄ 4648) και της εν μέρει τροποποίησής
του (Β΄ 6474), και
(γ) των σε ισχύ ευρισκομένων σχετικών διατάξεων και
αποφάσεων του Υπουργείου Παιδείας Θρησκευμάτων και
Αθλητισμού και του Διεθνούς Πανεπιστημίου Ελλάδος.
2. Η λειτουργία του Προγράμματος Διδακτορικών
Σπουδών και η εκπόνηση των αντίστοιχων Διδακτορικών
Διατριβών πραγματοποιείται «δια ζώσης».
Άρθρο 3
Διδακτορικό Δίπλωμα
1. Το Πρόγραμμα Διδακτορικών Σπουδών του Τμήματος Διοίκησης Εφοδιαστικής Αλυσίδας απονέμει
«Διδακτορικό Δίπλωμα» στους/στις Υποψήφιους/Υποψήφιες Διδάκτορες που ολοκλήρωσαν με επιτυχία το
Πρόγραμμα.
2. Το Διδακτορικό Δίπλωμα αποτελεί ακαδημαϊκό
τίτλο, ο οποίος πιστοποιεί την κατανόηση της συγκεκριμένης επιστημονικής περιοχής σε βάθος από τον ή
την κάτοχό του, την εκπόνηση πρωτότυπης έρευνας στο
συγκεκριμένο επιστημονικό κλάδο, και την ουσιαστική
συνεισφορά του ή της κατόχου του στην εξέλιξη της
γνώσης και της επιστήμης στη συγκεκριμένη γνωστική
περιοχή.
3. Το πρότυπο του απονεμόμενου διδακτορικού τίτλου
μπορεί να είναι Τμηματικό, Διατμηματικό ή Διιδρυματικό,
σύμφωνα και με τις σχετικές αποφάσεις της Συγκλήτου
του Διεθνούς Πανεπιστημίου Ελλάδος.
Άρθρο 4
Όργανα διοίκησης
1. Τα όργανα διοίκησης του Προγράμματος Διδακτορικών Σπουδών, όπως αυτά προβλέπονται από
την ισχύουσα νομοθεσία και τον παρόντα Κανονισμό,
είναι:
(α) η Σύγκλητος του Διεθνούς Πανεπιστημίου της Ελλάδος,
(β) η Συνέλευση του Τμήματος Διοίκησης Εφοδιαστικής Αλυσίδας.
2. Η Σύγκλητος του Διεθνούς Πανεπιστημίου της Ελλάδος είναι το αρμόδιο όργανο για τα θέματα ακαδημα-
ϊκού, διοικητικού, οργανωτικού και οικονομικού χαρακτήρα του Πανεπιστημίου. Επίσης, η Σύγκλητος ασκεί
όσες αρμοδιότητες σχετικά με τον τρίτο κύκλο σπουδών
δεν ανατίθενται από το νόμο ειδικώς σε άλλα όργανα,
και εγκρίνει τον Κανονισμό Εκπόνησης Διδακτορικών
Σπουδών του κάθε Τμήματος.
3. Η Συνέλευση του Τμήματος είναι το μόνο αρμόδιο
όργανο για να καταρτίζει και να υποβάλλει στη Σύγκλητο
του Διεθνούς Πανεπιστημίου της Ελλάδος προτάσεις για
τη σύνταξη, τροποποίηση ή αναθεώρηση του Κανονισμού Διδακτορικών Σπουδών του Τμήματος.
Συγκεκριμένα η Συνέλευση του Τμήματος έχει τις ακόλουθες αρμοδιότητες:
(α) Εισηγείται στη Σύγκλητο την ίδρυση Προγράμματος Διδακτορικών Σπουδών και τη σύνταξη του Κανο-
νισμού Διδακτορικών Σπουδών.
(β) Εκδίδει προσκλήσεις εκδήλωσης ενδιαφέροντος
για επιλογή Υποψήφιων Διδακτόρων.
(γ) Αναθέτει σε Επιτροπή (παράγραφος 4 του παρόντος
Άρθρου) την αξιολόγηση των υποψηφιοτήτων ανά Διδακτορική Διατριβή, η οποία ακολουθείται από υποβολή
αιτιολογημένων προτάσεων εκ μέρους της Επιτροπής,
για την αποδοχή ή μη των υποψηφίων, στη Συνέλευση
του Τμήματος.
(δ) Αξιολογεί τις υποψηφιότητες και επιλέγει τους/τις
Υποψήφιους/Υποψήφιες Διδάκτορες.
(ε) Ορίζει τα θέματα των Διδακτορικών Διατριβών.
(στ) Ορίζει τα μέλη των Τριμελών Συμβουλευτικών Επιτροπών για την εκπόνηση Διδακτορικών Διατριβών κα-
θώς και τα μέλη των Επταμελών Εξεταστικών Επιτροπών.
(ζ) Εγκρίνει τις ετήσιες εκθέσεις προόδου των Υποψήφιων Διδακτόρων.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
(η) Ορίζει τη γλώσσα συγγραφής της Διδακτορικής
Διατριβής, η οποία δύναται να είναι η ελληνική ή άλλη
γλώσσα.
(θ) Απονέμει τα Διδακτορικά Διπλώματα.
(ι) Ορίζει τα μέλη της Επιτροπής Διδακτορικών Σπουδών και καθορίζει τις αρμοδιότητες της εν λόγω Επιτρο-
πής (παράγραφος 4 του παρόντος Άρθρου).
(ια) Διευθετεί κάθε θέμα που δεν προβλέπεται από τις
επιμέρους διατάξεις της ισχύουσας νομοθεσίας και του
παρόντος κανονισμού.
3. Για την επικουρία του έργου της, η Συνέλευση του
Τμήματος δύναται να ορίσει και να λειτουργεί την Επιτροπή Διδακτορικών Σπουδών (Ε.Δ.Σ.) του Τμήματος
Διοίκησης Εφοδιαστικής Αλυσίδας. Η Επιτροπή Διδακτορικών Σπουδών θα παρακολουθεί και θα συντονίζει
τα θέματα που αφορούν στις διδακτορικές σπουδές στο
Τμήμα και θα υποβάλλει σχετικές εισηγήσεις της προς
τη Συνέλευση του Τμήματος. Η Επιτροπή Διδακτορικών
Σπουδών, μεταξύ άλλων, διενεργεί την αξιολόγηση των
υποψηφιοτήτων ανά διδακτορική διατριβή και υποβάλλει αιτιολογημένες προτάσεις για την αποδοχή ή μη των
υποψηφίων προς τη Συνέλευση του Τμήματος.
(α) Η Επιτροπή Διδακτορικών Σπουδών απαρτίζεται
από τρία μέλη του Διδακτικού Ερευνητικού Προσωπικού
(Δ.Ε.Π.) του Τμήματος Διοίκησης Εφοδιαστικής Αλυσίδας.
Η θητεία των μελών της Επιτροπής Διδακτορικών Σπουδών έχει διάρκεια δύο (2) ετών και μπορεί να ανανεω-
θεί. Ο Πρόεδρος της Επιτροπής Διδακτορικών Σπουδών
εκλέγεται από τα μέλη της Επιτροπής για θητεία δύο (2)
ετών και η θητεία του μπορεί να ανανεωθεί.
(β) Οι αρμοδιότητες της Επιτροπής Διδακτορικών
Σπουδών προσδιορίζονται και ανατίθενται σε αυτή
αποκλειστικά και μόνο από τη Συνέλευση του Τμήματος.
Άρθρο 5
Προϋποθέσεις και κριτήρια εισαγωγής
στο Πρόγραμμα Διδακτορικών Σπουδών
1. Δικαίωμα υποβολής αίτησης για εκπόνηση Διδακτορικής Διατριβής έχουν:
(α) Κάτοχοι Διπλώματος Μεταπτυχιακών Σπουδών
(Δ.Μ.Σ.) Ανώτατων Εκπαιδευτικών Ιδρυμάτων (Α.Ε.Ι.) της
ημεδαπής ή της αλλοδαπής.
(β) Απόφοιτοι προπτυχιακού προγράμματος σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
2. Προκειμένου να υποβάλουν αίτηση εκπόνησης
Διδακτορικής Διατριβής, οι ενδιαφερόμενοι θα πρέπει:
(α) Να διαθέτουν προπτυχιακό πτυχίο Ελληνικού
Ανώτατου Εκπαιδευτικού Ιδρύματος (Α.Ε.Ι.) ή ομοταγούς Πανεπιστημίου της αλλοδαπής αναγνωρισμένο
από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), ο
βαθμός του οποίου θα πρέπει να είναι κατ’ ελάχιστον
έξι και μισό (6,5). Κατ’ εξαίρεση μπορεί να επιτραπεί
βαθμός χαμηλότερος του έξι και μισό (6,5), κατόπιν αιτιολογημένης τεκμηρίωσης εκ μέρους της Συνέλευσης
του Τμήματος.
(β) Να διαθέτουν μεταπτυχιακό δίπλωμα Ελληνικού
Α.Ε.Ι. ή ομοταγούς Πανεπιστημίου της αλλοδαπής αναγνωρισμένο από τον Δ.Ο.Α.Τ.Α.Π. ή ενιαίο και αδιάσπα-
στο τίτλο σπουδών μεταπτυχιακού επιπέδου, ο βαθμός του οποίου θα πρέπει να είναι: (α) μεγαλύτερος ή
ίσος του επτά και μισό (7,5) για σπουδές στην Ελλάδα,
(β) μεγαλύτερος ή ίσος του 55% για σπουδές στο Η.Β.,
(γ) μεγαλύτερος ή ίσος του «Β» για σπουδές στις Η.Π.Α.,
(δ) μεγαλύτερος ή ίσος του «Β» των Η.Π.Α. για σπουδές σε
άλλες χώρες. Κατ’ εξαίρεση μπορεί να επιτραπεί χαμηλότερος των ως άνω βαθμών στον τίτλο σπουδών μεταπτυ-
χιακού επιπέδου, κατόπιν αιτιολογημένης τεκμηρίωσης
εκ μέρους της Συνέλευσης του Τμήματος. Η απαίτηση
αυτή (β) ισχύει για όσους ενδιαφερόμενους υπάγονται
στο εδάφιο (α) της παραγράφου 1 του παρόντος Άρθρου.
3. Οι ενδιαφερόμενοι θα πρέπει να έχουν καλή γνώση
της Αγγλικής γλώσσας, όπως αυτό αποδεικνύεται με έναν
από τους παρακάτω τρόπους:
(α) Πιστοποιητικό Lower FCE (First Certificate in English)
και Lower ECCE (Examination for the Certificate of
Competency in English) των πανεπιστημίων Cambridge
και Michigan, αντίστοιχα, ή άλλων πανεπιστημίων δημόσιου χαρακτήρα, ή Ελληνικό Κρατικό Πιστοποιητικό
Γλωσσομάθειας επιπέδου Β2.
(β) TOEFL score ≥80-89 ή IELTS score ≥ 5,5 που αποκτήθηκε εντός της προηγούμενης διετίας.
(γ) Οποιοδήποτε αναγνωρισμένο από τον Δ.Ο.Α.Τ.Α.Π.
πτυχίο ή δίπλωμα αγγλόφωνου ιδρύματος τριτοβάθμιας
εκπαίδευσης της αλλοδαπής ή πιστοποιητικό επιτυχούς
παρακολούθησης δύο τουλάχιστον ετών σε αγγλόφωνο
ίδρυμα τριτοβάθμιας εκπαίδευσης.
(δ) Αναγνωρισμένος διδακτορικός τίτλος ή μεταπτυχιακός τίτλος ετήσιας τουλάχιστον φοίτησης αγγλόφωνου
ιδρύματος τριτοβάθμιας εκπαίδευσης.
(ε) Πτυχίο ξένων γλωσσών μετάφρασης και διερμηνείας ΑΕΙ της ημεδαπής ή ισότιμο αντίστοιχης ειδικότητας
της αλλοδαπής.
(στ) Απολυτήριος τίτλος αγγλόφωνων σχολών ισότιμων των ελληνικών σχολών δευτεροβάθμιας εκπαίδευ-
σης.
(ζ) Πτυχίο τμήματος Αγγλικής Γλώσσας και Φιλολογίας
Α.Ε.Ι. της ημεδαπής.
(η) Πιστοποιητικό διδακτικού έργου σε αγγλόφωνο
ίδρυμα τριτοβάθμιας εκπαίδευσης της αλλοδαπής διάρκειας τουλάχιστον ενός (1) ακαδημαϊκού έτους.
4. Οι Υποψήφιοι/Υποψήφιες Διδάκτορες δε θα πρέπει
να έχουν συγγενική σχέση Α’ βαθμού με μέλος της Τριμελούς Συμβουλευτικής Επιτροπής ή Μέλος της Επτα-
μελούς Εξεταστικής Επιτροπής.
5. Η Συνέλευση του Τμήματος έχει την αποκλειστική
ευθύνη για την έγκριση εισαγωγής των ενδιαφερομένων
στο Πρόγραμμα Διδακτορικών Σπουδών η οποία γίνεται
σύμφωνα με το Άρθρο 10 του παρόντος Κανονισμού.
Άρθρο 6
Χρονική διάρκεια σπουδών
1. Σύμφωνα με την ισχύουσα νομοθεσία, η διαδικασία
εκπόνησης Διδακτορικής Διατριβής δεν μπορεί να διαρκέσει λιγότερα από τρία (3) έτη από την ημερομηνία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
ορισμού της Τριμελούς Συμβουλευτικής Επιτροπής. Η
μέγιστη χρονική διάρκεια εκπόνησης Διδακτορικής Διατριβής ορίζεται στα έξι (6) ημερολογιακά έτη.
2. Με απόφαση της Συνέλευσης του Τμήματος δύναται
να παρατείνεται η ανώτατη χρονική διάρκεια εκπόνησης Διδακτορικής Διατριβής, κατόπιν αιτήματος του/
της Υποψήφιου/Υποψήφιας Διδάκτορος και σύμφωνης
γνώμης της Τριμελούς Συμβουλευτικής Επιτροπής για
σπουδαίο λόγο.
3. Τα ειδικότερα θέματα σχετικά με το δικαίωμα παράτασης της χρονικής διάρκειας εκπόνησης Διδακτορικής
Διατριβής και η ανώτατη χρονική διάρκεια της παράτασης καθορίζονται από τη Συνέλευση του Τμήματος.
4. Κάθε Υποψήφιος/Υποψήφια Διδάκτορας έχει το
δικαίωμα να ζητήσει αναστολή της εκπόνησης της Διδακτορικής Διατριβής του. Η διάρκεια αναστολής δεν
μπορεί να είναι περισσότερο από ένα (1) έτος και χορηγείται μόνο σε εξαιρετικές περιπτώσεις, με απόφαση
της Συνέλευσης του Τμήματος, κατόπιν αιτήματος του/
της Υποψήφιου/Υποψήφιας Διδάκτορος και σύμφωνης
γνώμης της Τριμελούς Συμβουλευτικής Επιτροπής. Ο
χρόνος αναστολής της εκπόνησης της Διδακτορικής
Διατριβής δεν προσμετράται κατά τον υπολογισμό της
προβλεπόμενης ανώτατης διάρκειας κανονικής φοίτησης. Κατά τη διάρκεια της αναστολής αίρεται η ιδιότητά
του/της Υποψήφιου/Υποψήφιας Διδάκτορος και τα εξ’
αυτής απορρέοντα δικαιώματα.
5. Σε περίπτωση μη ολοκλήρωσης της εκπόνησης της
Διδακτορικής Διατριβής στους ως άνω χρόνους, ο/η
Υποψήφιος/Υποψήφια Διδάκτορας διαγράφεται (Άρθρο
21 του παρόντος Κανονισμού).
Άρθρο 7
Δικαιώματα/παροχές
και υποχρεώσεις Υποψήφιων Διδακτόρων
1. Οι Υποψήφιοι/Υποψήφιες Διδάκτορες έχουν τα ακόλουθα δικαιώματα και παροχές:
(α) Οι διδακτορικές σπουδές προσφέρονται δωρεάν.
(β) Οι Υποψήφιοι/Υποψήφιες Διδάκτορες διατηρούν
τα δικαιώματα και τις παροχές των φοιτητών και φοιτητριών του Δεύτερου Κύκλου Σπουδών (Προγραμμάτων
Μεταπτυχιακών Σπουδών), καθώς και κάθε άλλο δικαίωμα που ορίζεται από τον παρόντα Κανονισμό Διδακτο-
ρικών Σπουδών. Ενδεικτικά αναφέρονται: τεχνική και
οικονομική υποστήριξη, βραβεία, υποτροφίες, φοιτητική
μέριμνα, εκπροσώπηση σε συλλογικά όργανα, κ.α.
(γ) Οι Υποψήφιοι/Υποψήφιες Διδάκτορες δύνανται
να συμμετέχουν σε ερευνητικά έργα και προγράμματα
στα οποία συμμετέχει το Τμήμα Διοίκησης Εφοδιαστικής Αλυσίδας ή το Διεθνές Πανεπιστήμιο Ελλάδος και
να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έργων
και προγραμμάτων για την οικονομική ενίσχυση της
διδακτορικής τους έρευνας.
(δ) Οι Υποψήφιοι/Υποψήφιες Διδάκτορες διατηρούν
δικαιώματα πρόσβασης, δανεισμού και χρήσης των ηλεκτρονικών υπηρεσιών των πανεπιστημιακών βιβλιοθη-
κών μέχρι και πέντε (5) έτη μετά την ολοκλήρωση της
Διδακτορικής Διατριβής τους.
2. Οι Υποψήφιοι/Υποψήφιες Διδάκτορες έχουν τις ακόλουθες υποχρεώσεις:
(α) Ο/Η Υποψήφιος/Υποψήφια Διδάκτορας, σε ετήσια
βάση, παρουσιάζει προφορικά και υποβάλλει και εγγράφως αναλυτικό υπόμνημα σχετικά με την πρόοδο της
Διδακτορικής Διατριβής του, ενώπιον της Τριμελούς Συμβουλευτικής Επιτροπής. Αντίγραφο του υπομνήματος,
καθώς και σχόλια επ’ αυτού από τον Επιβλέποντα ή/και
την Τριμελή Συμβουλευτική Επιτροπή, καθώς και οι εκθέσεις προόδου, καταχωρούνται στον ατομικό φάκελο του
Υποψήφιου Διδάκτορα. Η ανωτέρω διαδικασία μπορεί
να πραγματοποιηθεί και μέσω μεθόδων τηλεδιάσκεψης.
(β) Ο/Η Υποψήφιος/Υποψήφια Διδάκτορας οφείλει να
τηρεί αρχεία όπου θα καταγράφεται η ερευνητική του/
της δραστηριότητα καθώς και τα δεδομένα που αποκτώνται από αυτήν. Τα αρχεία μπορούν να είναι είτε σε
έντυπη είτε σε ηλεκτρονική μορφή και θα πρέπει να είναι
προσβάσιμα, ανά πάσα στιγμή, από τον/την Επιβλέποντα/Επιβλέπουσα της Διδακτορικής Διατριβής.
(γ) Ο/Η Υποψήφιος/Υποψήφια Διδάκτορας υποχρεούται να θέτει στη διάθεση της Τριμελούς Συμβουλευτι-
κής Επιτροπής τα πρωτογενή στοιχεία της έρευνας που
εκπονήθηκε στο πλαίσιο της Διδακτορικής Διατριβής,
υπό τον όρο τήρησης της εμπιστευτικότητας και τυχόν
εμπορικών απορρήτων.
(δ) Ο/Η Υποψήφιος/Υποψήφια Διδάκτορας θα πρέπει
να συνεργάζεται με τον/την Επιβλέποντα/Επιβλέπουσα
και τα μέλη της Τριμελούς Συμβουλευτικής Επιτροπής
για την υποστήριξη της εκπόνησης της Διδακτορικής
Διατριβής του/της.
(ε) Ο/Η Υποψήφιος/Υποψήφια Διδάκτορας υποχρεούται να συμμετέχει στην εκπαιδευτική διαδικασία του
Τμήματος μέσω της παροχής επικουρικού διδακτικού
έργου, σύμφωνα με τις ανάγκες των προγραμμάτων του
Πρώτου (Α’ ) και του Δεύτερου (Β’ ) Κύκλου Σπουδών του
Τμήματος Διοίκησης Εφοδιαστικής Αλυσίδας, κατόπιν
υπόδειξης του/της Επιβλέποντος/Επιβλέπουσας ή της
Συνέλευσης του Τμήματος. Για τη συμμετοχή του λαμβάνει βεβαίωση από το Τμήμα Διοίκησης Εφοδιαστικής
Αλυσίδας.
(στ) Ο/Η Υποψήφιος/Υποψήφια Διδάκτορας υποχρεούται καθ’ όλη τη διάρκεια των σπουδών και μέχρι την
προφορική υποστήριξη της διατριβής του, να προσφέρει
τις υπηρεσίες του στις επιτηρήσεις των εξετάσεων του
Τμήματος, σύμφωνα με το πρόγραμμα επιτηρήσεων που
εκπονεί το Τμήμα. Υποχρεούται να ενημερώνεται με δική
του ευθύνη για το πρόγραμμα των επιτηρήσεων από τη
Γραμματεία του τμήματος σε κάθε εξεταστική περίοδο.
Σε περίπτωση κωλύματος, οφείλει να βρει αντικαταστάτη και να ενημερώσει το υπεύθυνο μέλος Δ.Ε.Π. για το
όνομα αυτού που θα τον αντικαταστήσει.
(ζ) Ο/Η Υποψήφιος/Υποψήφια Διδάκτορας θα πρέπει
να έχει πραγματοποιήσει τουλάχιστον δύο δημοσιεύσεις σε έγκριτα επιστημονικά περιοδικά, τα οποία έχουν
δείκτη απήχησης Scopus ή ισοδύναμο, με γνώμονα το
γνωστικό αντικείμενο της υπό εκπόνηση Διδακτορικής
Διατριβής, πριν την τελική δημόσια υπεράσπιση της Διδακτορικής Διατριβής του/της. Η Συνέλευση του Τμήμα-
τος ορίζει ποια επιστημονικά περιοδικά θεωρούνται ως
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
ισοδύναμα όσον αφορά στα γνωστικά αντικείμενα που
θεραπεύει, πριν την υποστήριξη της διατριβής του υποψηφίου. Ως φορέας προέλευσης της δημοσίευσης πρέπει
να αναφέρεται το οικείο Τμήμα και το Ίδρυμα στο οποίο
έχει εγγραφεί ο/η Υποψήφιος/Υποψήφια Διδάκτορας.
(η) Οι Υποψήφιοι/Υποψήφιες Διδάκτορες οφείλουν
να συμμετέχουν σε σεμινάρια και συνέδρια στο πεδίο
της ειδίκευσης τους, αλλά και στο ευρύτερο επιστημονικό πεδίο της Διοίκησης Εφοδιαστικής Αλυσίδας και
να φροντίζουν για τη διάχυση των αποτελεσμάτων
της Διδακτορικής Διατριβής τους, ανακοινώνοντας τα
σε εθνικά ή και διεθνή συνέδρια υπό την καθοδήγηση
του/της Επιβλέποντα/Επιβλέπουσας της Διδακτορικής
Διατριβής τους. Ο τρόπος ανταπόκρισής τους σε αυτήν
την υποχρέωση θα πρέπει να αναφέρεται στις ετήσιες
εκθέσεις προόδου τους.
(θ) Στις πρώτες σελίδες του κειμένου της Διδακτορικής
Διατριβής - μεταξύ άλλων - θα πρέπει να αναφέρονται:
i) ο τίτλος στην αγγλική και την ελληνική γλώσσα,
ii) το Ίδρυμα, η Σχολή και το Τμήμα, στο οποίο εκπονήθηκε η Διδακτορική Διατριβή,
iii) τα ονόματα των μελών της Τριμελούς Συμβουλευτικής Επιτροπής με την ιδιότητά τους (Επιβλέπων/Επιβλέ-
πουσα ή μέλος), καθώς και των υπολοίπων μελών της
Επταμελούς Εξεταστικής Επιτροπής, όπου για το κάθε
μέλος θα αναφέρεται η βαθμίδα του και το ίδρυμα στο
οποίο ανήκει,
iv) η δήλωση περί της μη λογοκλοπής του περιεχομένου της Διδακτορικής Διατριβής από πλευράς του/της
Υποψήφιου/Υποψήφιας Διδάκτορος.
(ι) Ο/Η Υποψήφιος/Υποψήφια Διδάκτορας θα πρέπει
να δηλώνει στις δημοσιεύσεις, οι οποίες πραγματοποιούνται στο πλαίσιο της έρευνας της Διδακτορικής Δια-
τριβής του/της, τη διεύθυνση του Τμήματος Διοίκησης
Εφοδιαστικής Αλυσίδας και του Διεθνούς Πανεπιστημίου
Ελλάδος, στα οποία εκπονείται η Διδακτορική Διατριβή.
i) Στις δημοσιεύσεις που περιέχουν αποτελέσματα της
Διδακτορικής Διατριβής των Υποψηφίων Διδακτόρων,
η διεύθυνση του Τμήματος θα πρέπει να δηλώνεται είτε
ως μοναδική, είτε ως πρώτη.
ii) Κατ’ αντιστοιχία, θα πρέπει να δηλώνεται η διεύθυνση του Τμήματος και στις δημοσιεύσεις με αποτελέσματα
της Διδακτορικής Διατριβής, οι οποίες θα πραγματοποιηθούν μετά την απονομή του τίτλου του Διδάκτορα, έστω
και αν ο/η πρώην Υποψήφιος/Υποψήφια Διδάκτορας
έχει αλλάξει διεύθυνση.
iii) Ο/Η Υποψήφιος/Υποψήφια Διδάκτορας μπορεί να
κάνει σχετική αναφορά στον Οργανισμό στον οποίο εργάζεται ή με τον οποίο συνεργάζεται κατά τη διάρκεια
της εκπόνησης, στο κείμενο της δημοσίευσης.
(ια) Ο/Η Υποψήφιος/Υποψήφια Διδάκτορας οφείλει να
συμμορφώνεται με την πολιτική του Διεθνούς Πανεπιστημίου Ελλάδος σχετικά με τα δικαιώματα πνευματικής
ιδιοκτησίας. Επισημαίνεται ότι η λογοκλοπή είναι σοβαρό ακαδημαϊκό παράπτωμα. Ως τέτοια θεωρείται η χρη-
σιμοποίηση εργασίας τρίτων ατόμων, δημοσιευμένης ή
μη, χωρίς σχετική αναφορά. Η παράθεση οποιουδήποτε
υλικού χωρίς τη δέουσα σχετική αναφορά μπορεί να
στοιχειοθετήσει απόφαση για σοβαρές κυρώσεις, όπως
απόρριψη της Διδακτορικής Διατριβής και διαγραφή
του/της Υποψήφιου/Υποψήφιας Διδάκτορος.
(ιβ) Ο/Η Υποψήφιος/Υποψήφια Διδάκτορας οφείλει να
συμπεριφέρεται όπως αρμόζει σε μέλη της ακαδημαϊκής
κοινότητας, σεβόμενοι/σεβόμενες την κείμενη νομοθεσία και τους κανονισμούς του Διεθνούς Πανεπιστημί-
ου Ελλάδος και του Τμήματος Διοίκησης Εφοδιαστικής
Αλυσίδας, στο οποίο εκπονεί τη Διδακτορική Διατριβή
του/της.
(ιγ) Ο/Η Υποψήφιος/Υποψήφια Διδάκτορας αναλαμβάνει κάθε άλλη υποχρέωση που ορίζεται από τον Κα-
νονισμό Διδακτορικών Σπουδών.
3. Σε περιπτώσεις διαφορών/διενέξεων κάθε είδους,
αυτές θα επιλύονται από τη Συνέλευση του Τμήματος
Διοίκησης Εφοδιαστικής Αλυσίδας ή την Κοσμητεία της
Σχολής Οικονομίας και Διοίκησης ή την Επιτροπή Δεοντολογίας του Ιδρύματος.
Άρθρο 8
Σεμινάριο υποψηφίων διδακτόρων
1. Κατόπιν σχετικής υπόδειξης της Τριμελούς Συμβουλευτικής Επιτροπής, στις περιπτώσεις που αυτό κρίνεται
αναγκαίο, ο/η Υποψήφιος/Υποψήφια Διδάκτορας θα πρέπει να παρακολουθήσει σεμινάριο μεθοδολογίας έρευνας
ή/και συγγραφής διδακτορικής διατριβής. Σκοπός της παρακολούθησης του σεμιναρίου είναι η εξοικείωση των
Υποψηφίων Διδακτόρων με τις μεθόδους και τον τρόπο
έρευνας και συγγραφής μιας Διδακτορικής Διατριβής και
έχει ως στόχο την αρτιότερη δυνατή εκπόνησή της.
2. Το σεμινάριο είναι δυνατόν να διοργανώνεται είτε
σε επίπεδο Τμήματος, είτε σε επίπεδο Σχολής, είτε από
κοινού από Σχολές με συναφή γνωστικά αντικείμενα.
Άρθρο 9
Δυνατότητα απασχόλησης Υποψήφιου/
Υποψήφιας Διδάκτορος
1. Οι Υποψήφιοι/Υποψήφιες Διδάκτορες δύναται να
προσλαμβάνονται διά πράξεως του Τμήματος Διοίκησης
Εφοδιαστικής Αλυσίδας για τη διεξαγωγή διδακτικού,
ερευνητικού, επιστημονικού, οργανωτικού ή εργαστηριακού έργου, καθοριζόμενου δια της σχετικής συμβάσεως
και έναντι αμοιβής.
2. Η απασχόληση δύναται να είναι πλήρης ή μερική και
η κάλυψη της αποζημίωσής τους θα γίνεται από υποτροφίες και πόρους που θα εξασφαλίζει το Τμήμα, σύμφωνα
με τις κείμενες διατάξεις.
Άρθρο 10
Διαδικασία επιλογής υποψηφίων διδακτόρων
1. Το Τμήμα Διοίκησης Εφοδιαστικής Αλυσίδας, υιοθετεί τους παρακάτω δύο τρόπους επιλογής Υποψήφιων
Διδακτόρων:
(α) Σύγχρονη επιλογή. Ο ενδιαφερόμενος υποβάλλει
αίτηση στη Γραμματεία του Τμήματος κατά τις ημέρες και
ώρες λειτουργίας της Γραμματείας. Ο ενδιαφερόμενος
θα πρέπει να πληροί τις προϋποθέσεις του Άρθρου 5
του παρόντος Κανονισμού. Για την υποβολή της αίτησης
απαιτούνται τα δικαιολογητικά που παρατίθενται στην
παράγραφο 2 του παρόντος Άρθρου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
(β) Ασύγχρονη επιλογή. Το Τμήμα Διοίκησης Εφοδιαστικής Αλυσίδας μπορεί να προκηρύσσει θέσεις Υποψη-
φίων Διδακτόρων, οι οποίες δημοσιοποιούνται μέσω της
ηλεκτρονικής ανάρτησής τους στον διαδικτυακό τόπο
του Τμήματος. Στην προκήρυξη αναγράφεται το θέμα
της Διδακτορικής Διατριβής, ο προτεινόμενος Επιβλέπων/Επιβλέπουσα της Διδακτορικής Διατριβής, τα απαι-
τούμενα τυπικά προσόντα των ενδιαφερόμενων και τα
κριτήρια επιλογής. Οι ενδιαφερόμενοι που πληρούν τις
προϋποθέσεις του Άρθρου 5 του παρόντος Κανονισμού
καλούνται να υποβάλουν αιτήσεις εντός τακτής προθεσμίας. Το περιεχόμενο των αιτήσεων και τα συνυποβαλ-
λόμενα δικαιολογητικά παρατίθενται στην παράγραφο
2 του παρόντος άρθρου.
2. Ο/Η ενδιαφερόμενος/ενδιαφερόμενη υποβάλλει
στη Γραμματεία του Τμήματος Διοίκησης Εφοδιαστικής
Αλυσίδας, στις ημερομηνίες που προβλέπονται στη σχετική Προκήρυξη, τα εξής δικαιολογητικά (πρωτότυπα ή
νομίμως επικυρωμένα αντίγραφα):
(α) Έντυπη αίτηση (χορηγείται από τη Γραμματεία του
Τμήματος).
(β) Αναλυτικό βιογραφικό σημείωμα.
(γ) Φωτοτυπία αστυνομικής ταυτότητας ή διαβατηρίου.
(δ) Τίτλους σπουδών.
(ε) Βεβαίωση ισοτιμίας από τον Δ.Ο.Α.Τ.Α.Π., για όσους
προέρχονται από Πανεπιστήμια της αλλοδαπής. (στ) Πιστοποιητικά αναλυτικής βαθμολογίας.
(ζ) Τεκμηρίωση καλής γνώσης της Αγγλικής γλώσσας.
(η) Δύο τουλάχιστον συστατικές επιστολές σε φακέλους σφραγισμένους από τους συντάξαντες, τις οποίες
οι ίδιοι οι συντάξαντες αποστέλλουν στη Γραμματεία
του Τμήματος.
(θ) Περίληψη μεταπτυχιακής διπλωματικής εργασίας
(εκτός από τις περιπτώσεις που αυτό δεν απαιτείται σύμφωνα με το Άρθρο 5 του παρόντος Κανονισμού).
(ι) Πλήρη αντίγραφα επιστημονικών δημοσιεύσεων,
πιστοποιητικά συμμετοχής σε ερευνητικά προγράμματα,
βεβαιώσεις σχετικής επαγγελματικής εμπειρίας, κ.λπ.
(εφόσον υπάρχουν).
(ια) Ερευνητική πρόταση Διδακτορικής Διατριβής, η
οποία θα πρέπει να περιλαμβάνει τα εξής:
i) τίτλο, θεματική περιοχή, λέξεις κλειδιά,
ii) συνοπτική περιγραφή του προτεινόμενου θέματος
και ανασκόπηση της πρόσφατης σχετικής βιβλιογραφίας,
(iii) τεκμηρίωση της συνεισφοράς στην επιστήμη, καθώς και της ερευνητικής πρωτοτυπίας της προτεινόμε-
νης Διδακτορικής Διατριβής,
(iv) βασική στόχευση, επιμέρους στόχοι, και αρχικά
ερευνητικά ερωτήματα της προτεινόμενης Διδακτορικής
Διατριβής,
(v) προτεινόμενη μεθοδολογία έρευνας,
(vi) τεκμηρίωση συνάφειας ή συνέργειας του προτεινόμενου θέματος με το γνωστικό αντικείμενο του Τμή-
ματος,
(vii) βιβλιογραφικές αναφορές που εμφανίζονται στην
ερευνητική πρόταση της Διδακτορικής Διατριβής.
Στην αίτηση αναγράφεται ο προτεινόμενος τίτλος,
η προτεινόμενη γλώσσα εκπόνησης και συγγραφής, η
οποία μπορεί να είναι διάφορη της ελληνικής, καθώς
και ο/η προτεινόμενος/προτεινόμενη ως Επιβλέπων/
Επιβλέπουσα της Διδακτορικής Διατριβής, ο/η οποίος/
οποία ανήκει σε όσους/όσες έχουν δικαίωμα επίβλεψης
Διδακτορικής Διατριβής, σύμφωνα με τα οριζόμενα στο
Άρθρο 11 του παρόντος Κανονισμού.
3. H Επιτροπή Διδακτορικών Σπουδών εξετάζει τις
υποβληθείσες αιτήσεις και τα συνυποβαλλόμενα έγγραφα και καλεί σε συνέντευξη τον/την ενδιαφερόμενο/εν-
διαφερόμενη. Κατόπιν, η Επιτροπή Διδακτορικών Σπουδών υποβάλει στη Συνέλευση του Τμήματος εισήγηση με
αναλυτικό υπόμνημα, στο οποίο αναγράφονται οι λόγοι
για τους οποίους ο/η ενδιαφερόμενος/ενδιαφερόμενη
πληροί ή δεν πληροί τις προϋποθέσεις προκειμένου
να γίνει δεκτός/δεκτή. Επιπρόσθετα, προτείνει τον/την
Επιβλέποντα/Επιβλέπουσα της Διδακτορικής Διατριβής,
ακόμη και αν αυτός/αυτή δεν έχει προταθεί από τον/την
ενδιαφερόμενο/ενδιαφερόμενη. Σε κάθε περίπτωση το
θέμα ανάγεται στην αρμοδιότητα της Συνέλευσης του
Τμήματος.
4. Η Συνέλευση του Τμήματος, συνεκτιμώντας το υπόμνημα της Επιτροπής Διδακτορικών Σπουδών, εγκρίνει
ή απορρίπτει αιτιολογημένα την αίτηση του/της ενδιαφερόμενου/ενδιαφερόμενης.
(α) Στην εγκριτική απόφαση της Συνέλευσης του Τμήματος ορίζεται και η γλώσσα εκπόνησης και συγγραφής
της Διδακτορικής Διατριβής.
(β) Στην ίδια απόφαση, η Συνέλευση του Τμήματος
δύναται να καθορίσει ως προϋπόθεση για την εκπόνηση της Διδακτορικής Διατριβής του/της Υποψήφιου/
Υποψήφιας Διδάκτορος, την παράλληλη επιτυχή παρακολούθηση μαθήματος/μαθημάτων ή άλλων εκπαιδευ-
τικών δραστηριοτήτων συναφών με την επιστημονική
έρευνα (π.χ., σεμινάριο διεξαγωγής επιστημονικής έρευνας, συγγραφής επιστημονικών εργασιών, κ.α.).
5. Αλλαγή τίτλου ή εξειδίκευσης τίτλου, καθώς επίσης
και αλλαγή στη γλώσσα συγγραφής της Διδακτορικής
Διατριβής, μπορεί να πραγματοποιηθεί μετά από τεκμηριωμένη εισήγηση της Τριμελούς Συμβουλευτικής Επι-
τροπής και έγκριση της Συνέλευσης του Τμήματος. Αλλαγή θέματος στην υπό εκπόνηση Διδακτορική Διατριβή,
μπορεί να πραγματοποιηθεί μετά από τεκμηριωμένη
εισήγηση της Τριμελούς Συμβουλευτικής Επιτροπής και
έγκριση της Συνέλευσης του Τμήματος.
Άρθρο 11
Επίβλεψη Διδακτορικής Διατριβής
1. Με απόφαση της Συνέλευσης του Τμήματος ορίζεται
η Τριμελής Συμβουλευτική Επιτροπή, μεταξύ των οποίων
ορίζεται και ο Επιβλέπων/Επιβλέπουσα της Διδακτορικής Διατριβής. Στην Τριμελή Συμβουλευτική Επιτροπή
δύνανται να συμμετέχουν ως μέλη:
α) μέλη Δ.Ε.Π. κάθε βαθμίδας του Τμήματος,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της διδακτορικής διατριβής,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
Ο αριθμός των αφυπηρετησάντων Μελών Δ.Ε.Π. που
συμμετέχουν ως μέλη στην Τριμελή Συμβουλευτική Επιτροπή δεν δύναται να υπερβαίνει το ένα (1) μέλος.
2. Τα μέλη της Τριμελούς Συμβουλευτικής Επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση
Διδακτορική Διατριβή. Σε περίπτωση διαθεματικών Διδακτορικών Διατριβών θα πρέπει η διαθεματική περιοχή
να καλύπτεται από τα συναφή γνωστικά πεδία των μελών
της Τριμελούς Συμβουλευτικής Επιτροπής.
3. Η Τριμελής Συμβουλευτική Επιτροπή είναι αρμόδια
για την υποστήριξη του/της Υποψήφιου/Υποψήφιας Διδάκτορος κατά τη διαδικασία εκπόνησης και συγγραφής
της Διδακτορικής Διατριβής και την παρακολούθηση της
προόδου της Διδακτορικής Διατριβής.
4. Ο/Η Επιβλέπων/Επιβλέπουσα και τα μέλη της Τριμελούς Συμβουλευτικής Επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της Διδακτορικής Διατριβής.
5. Ως μέλη της Τριμελούς Συμβουλευτικής Επιτροπής
είναι δυνατόν να ορίζονται και μέλη Δ.Ε.Π. τα οποία είναι
σε άδεια. Στην Τριμελή Συμβουλευτική Επιτροπή μετέχει
τουλάχιστον ένα (1) μέλος Δ.Ε.Π. από τις τρεις πρώτες
βαθμίδες του Τμήματος.
6. Η επίβλεψη της Διδακτορικής Διατριβής γίνεται
σύμφωνα με το ισχύον νομικό πλαίσιο. Ο/Η Επιβλέπων/
Επιβλέπουσα συμβουλεύει και καθοδηγεί τον υποψήφιο
για όλα τα θέματα που σχετίζονται με την εκπόνηση της
Διδακτορικής Διατριβής. Πραγματοποιεί τακτικές συναντήσεις και διατηρεί στενή ακαδημαϊκή συνεργασία με
τον/την Υποψήφιο/Υποψήφια Διδάκτορα και τον/την
ενθαρρύνει να παρουσιάζει την πορεία της Διδακτορικής
Διατριβής σε διάφορα σεμινάρια ή εκδηλώσεις, σε μέλη
Δ.Ε.Π. του Τμήματος Διοίκησης Εφοδιαστικής Αλυσίδας
ή σε προπτυχιακά και μεταπτυχιακά μαθήματα.
7. Αν για οποιονδήποτε λόγο ο/η Επιβλέπων/Επιβλέπουσα εκλείψει ή διαπιστωμένα αδυνατεί να τελέσει
χρέη Επιβλέποντος/Επιβλέπουσας για μεγάλο χρονικό
διάστημα, η Συνέλευση του Τμήματος, εκτιμώντας τις
περιστάσεις, αναθέτει σε άλλον/άλλη την επίβλεψη, σύμφωνα με όσα ορίζονται στις προηγούμενες παραγρά-
φους, κατόπιν αίτησης του/της Υποψήφιου/Υποψήφιας
Διδάκτορος και σύμφωνης γνώμης του/της νέου/νέας
προτεινόμενου/προτεινόμενης Επιβλέποντα/Επιβλέπουσας. Σε διαφορετική περίπτωση, ένα από τα άλλα
δύο (2) μέλη της Τριμελούς Συμβουλευτικής Επιτροπής
αναλαμβάνουν χρέη Επιβλέποντα/Επιβλέπουσας. Αν
ο/η αρχικός/αρχική Επιβλέπων/Επιβλέπουσα μετακινηθεί σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί,
συνεχίζει να τελεί χρέη Επιβλέποντα/Επιβλέπουσας των
διδακτορικών διατριβών που έχει αναλάβει, και ο τίτλος
απονέμεται από το Α.Ε.Ι., στο οποίο ανήκει το Τμήμα,
όπου ξεκίνησε η εκπόνηση της Διδακτορικής Διατριβής.
8. Ο μέγιστος αριθμός ενεργών Διδακτορικών Διατριβών προς επίβλεψη για κάθε μέλος Δ.Ε.Π. του Τμήματος
με την ιδιότητα του κύριου/κύριας Επιβλέποντος/Επιβλέπουσας (ανά πάσα στιγμή) είναι οκτώ (8) και ορίζεται
ως ακολούθως:
(α) Επίβλεψη το πολύ έως πέντε (5) Διδακτορικών
Διατριβών ως μοναδικός/μοναδική Επιβλέπων/Επιβλέπουσα.
(β) Επίβλεψη το πολύ έως τριών (3) Διδακτορικών Διατριβών σε συνεπίβλεψη με ένα δεύτερο κύριο μέλος,
σύμφωνα με την παρ. 1 του παρόντος Άρθρου.
Ο αριθμός ενεργών Διδακτορικών Διατριβών τις οποίες επιβλέπει κάθε στιγμή ένα μέλος Δ.Ε.Π. του Τμήμα-
τος Διοίκησης Εφοδιαστικής Αλυσίδας, είτε ως κύριος/
κύρια Επιβλέπων/Επιβλέπουσα είτε ως Συνεπιβλέπων/
Συνεπιβλέπουσα, προκύπτει από το άθροισμα των (α)
και (β) της παρ. 7 του παρόντος Άρθρου. Στον αριθμό
αυτό συνυπολογίζονται και οι Διδακτορικές Διατριβές
που επιβλέπει το μέλος Δ.Ε.Π. του Τμήματος Διοίκησης
Εφοδιαστικής Αλυσίδας σε άλλα ιδρύματα του εσωτερικού ή της αλλοδαπής.
Άρθρο 12
Εκπόνηση Διδακτορικής Διατριβής
με συνεπίβλεψη
1. Το Τμήμα Διοίκησης Εφοδιαστικής Αλυσίδας της
Σχολής Οικονομίας και Διοίκησης του Διεθνούς Πανεπιστημίου της Ελλάδος δύναται να συμμετέχει σε Προ-
γράμματα Σπουδών Τρίτου Κύκλου για την εκπόνηση
Διδακτορικής Διατριβής με συνεπίβλεψη σε συνεργασία
με ένα (1) ή περισσότερα Τμήματα του ίδιου ή άλλου
Α.Ε.Ι. της ημεδαπής, Ανώτατα Στρατιωτικά Εκπαιδευτικά
Ιδρύματα, Ανώτατες Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), Ερευνητικά Πανεπιστημιακά
Ινστιτούτα, την Ακαδημία Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με
Ιδρύματα της αλλοδαπής. Δεν επιτρέπεται η σύμπραξη
με εκπαιδευτικούς φορείς μη τυπικής μεταλυκειακής
εκπαίδευσης του ν. 3696/2008 (Α’ 177). Τα σχετικά με τη
διαδικασία εκπόνησης, χορήγησης ενιαίου ή χωριστού
τίτλου κ.ά., προβλέπονται στο οικείο Ειδικό Πρωτόκολλο
Συνεργασίας που καταρτίζεται.
2. Το Τμήμα Διοίκησης Εφοδιαστικής Αλυσίδας της
Σχολής Οικονομίας και Διοίκησης του Διεθνούς Πανεπιστημίου της Ελλάδος είναι δυνατό επίσης να συνερ-
γάζεται με αναγνωρισμένα ως ομοταγή Ιδρύματα ή
ερευνητικά κέντρα και ινστιτούτα της αλλοδαπής για την
εκπόνηση διατριβών με συνεπίβλεψη. Τα σχετικά με τη
διαδικασία εκπόνησης, χορήγησης ενιαίου ή χωριστού
τίτλου κ.ά., προβλέπονται στο οικείο Ειδικό Πρωτόκολλο
Συνεργασίας που καταρτίζεται σύμφωνα με όσα ορίζει η
σχετική απόφαση του Υπουργείου Παιδείας, ΘρησκευΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
μάτων και Αθλητισμού που δημοσιεύεται στην Εφημερίδα της Κυβερνήσεως.
Άρθρο 13
Βιομηχανικά διδακτορικά
1. Ενδιαφερόμενοι/Ενδιαφερόμενες που πληρούν τις
προϋποθέσεις εγγραφής σε προγράμματα διδακτορικών
σπουδών, όπως αυτές περιγράφονται στο Άρθρο 5 του
παρόντος Κανονισμού, δύνανται να υποβάλουν αίτηση
για την εκπόνηση Διδακτορικής Διατριβής σε συνεργασία με μία επιχείρηση ή μία βιομηχανία, που εδρεύει ή
παράρτημά της λειτουργεί στην ημεδαπή, η οποία αφορά στη διεξαγωγή βιομηχανικής ή εφαρμοσμένης έρευ-
νας με σκοπό την εξαγωγή ερευνητικών αποτελεσμάτων
για την παραγωγή καινοτόμων προϊόντων ή υπηρεσιών.
2. Η συνεργαζόμενη επιχείρηση ή βιομηχανία υποδεικνύει έναν (1) εκπρόσωπό της με εμπειρία και γνώση
σχετική με το αντικείμενο της Διδακτορικής Διατριβής,
που έχει ως καθήκοντα την καθοδήγηση του/της Υποψήφιου/Υποψήφιας Διδάκτορος. Ο εκπρόσωπος της επι-
χείρησης ή βιομηχανίας δύναται να συμμετέχει, χωρίς
δικαίωμα ψήφου, στις συνεδριάσεις της Τριμελούς Συμβουλευτικής Επιτροπής και στην Επταμελή Εξεταστική
Επιτροπή, εκφράζοντας τις απόψεις του.
3. Κατά τα λοιπά ισχύουν οι διατάξεις του Άρθρου 8 του
Πρότυπου Κανονισμού Διδακτορικών και Μεταδιδακτορικών Σπουδών του ΔΙ.ΠΑ.Ε., η σχετική νομοθεσία, όπως
αυτή παρατίθεται στο Άρθρο 2 του παρόντος Κανονισμού, και κάθε σχετική απόφαση των οργάνων του Ιδρύ-
ματος, όπως για παράδειγμα της Επιτροπής Ερευνών και
του Ειδικού Λογαριασμού Κονδυλίων Έρευνας (Ε.Λ.Κ.Ε.)
του Διεθνούς Πανεπιστημίου Ελλάδος, όσον αφορά το
περιεχόμενο, τη δομή και τις διαδικασίες εκπόνησης ενός
«Βιομηχανικού Διδακτορικού».
Άρθρο 14
Διαδικασία εκπόνησης
1. Ο/Η Υποψήφιος/Υποψήφια Διδάκτορας, κατ’ έτος
(τον Οκτώβριο κάθε έτους), παρουσιάζει προφορικά
ενώπιον της Τριμελούς Συμβουλευτικής Επιτροπής και
υποβάλλει εγγράφως σε αυτή αναλυτικό υπόμνημα (με
ευθύνη του/της Επιβλέποντα/Επιβλέπουσας) σχετικά με
την πρόοδο της Διδακτορικής Διατριβής του/της. Στο
αναλυτικό υπόμνημα (έκθεση προόδου), ο/η Υποψήφιος/Υποψήφια Διδάκτορας παρουσιάζει τα πεπραγμένα
κατά τη διάρκεια του έτους και την προγραμματισμένη
πορεία της Διδακτορικής Διατριβής στο επόμενο έτος.
2. Το αναλυτικό υπόμνημα συνυπογράφεται από
τον/την Επιβλέποντα/Επιβλέπουσα της Διδακτορικής
Διατριβής και τα υπόλοιπα δύο (2) μέλη της Τριμελούς
Συμβουλευτικής Επιτροπής. Αντίγραφο του υπομνήματος και των εκθέσεων προόδου, καθώς και σχόλια επ’
αυτών από τον/την Επιβλέποντα/Επιβλέπουσα ή/και
την Τριμελή Συμβουλευτική Επιτροπή, καταχωρούνται
στον ατομικό φάκελο του/της Υποψηφίου/Υποψηφίας
Διδάκτορος, ο οποίος τηρείται από τη Γραμματεία του
Τμήματος. Η υποβολή του υπομνήματος εγκρίνεται από
τη Συνέλευση του Τμήματος και επέχει θέση ανανέωσης
εγγραφής του/της Υποψήφιου/Υποψήφιας Διδάκτορος
ανά ακαδημαϊκό έτος.
Άρθρο 15
Αξιολόγηση Διδακτορικής Διατριβής
1. Ο/Η Υποψήφιος/Υποψήφια Διδάκτορας αποκτά δικαίωμα δημόσιας υποστήριξης της Διδακτορικής Διατρι-
βής κατόπιν θετικής εισήγησης της Τριμελούς Συμβουλευτικής Επιτροπής και μόνο εφόσον υπάρχει δημοσιευμένο
έργο κατ’ ελάχιστον δύο (2) επιστημονικών εργασιών σε
επιστημονικά περιοδικά με συντελεστή απήχησης, όπως
ορίζεται στο Άρθρο 7 του παρόντος Κανονισμού.
2. Η προετοιμασία και η πραγματοποίηση της διαδικασίας εξέτασης της Διδακτορικής Διατριβής υλοποιείται
βάσει των ακόλουθων βημάτων:
(α) Μετά την ολοκλήρωση της ερευνητικής εργασίας, ο/η Υποψήφιος/Υποψήφια Διδάκτορας υποβάλλει
αίτηση στην Τριμελή Συμβουλευτική Επιτροπή, δια της
Γραμματείας, για δημόσια υποστήριξη και αξιολόγησή
της έχοντας προηγουμένως παρουσιάσει τα κύρια αποτελέσματα της διατριβής του/της ενώπιον της Τριμελούς
Συμβουλευτικής Επιτροπής. Ειδικότερα:
i) Δέκα (10) τουλάχιστον ημέρες πριν από την ημερομηνία πραγματοποίησης της πιο πάνω παρουσίασης,
ο/η Υποψήφιος/Υποψήφια Διδάκτορας οφείλει να παραδώσει σε όλα τα μέλη της Τριμελούς Συμβουλευτι-
κής Επιτροπής γραπτή έκθεση η οποία θα περιλαμβάνει
αναλυτική περιγραφή της κατάστασης της επιστήμης,
των πρωτότυπων αποτελεσμάτων και της συμβολής της
Διδακτορικής Διατριβής στην επιστημονική περιοχή που
πραγματεύεται και κατάλογο των δημοσιεύσεων του/της
Υποψήφιου/Υποψήφιας Διδάκτορος σε επιστημονικά
περιοδικά και σε συνέδρια.
ii) Μετά το πέρας της πιο πάνω παρουσίασης, ακολουθεί υποβολή σχετικών ερωτήσεων προς τον/την Υποψή-
φιο/Υποψήφια Διδάκτορα με σκοπό να διακριβωθεί η
επάρκεια του έργου που έχει εκτελέσει στα πλαίσια της
Διδακτορικής Διατριβής του/της.
(β) Η Τριμελής Συμβουλευτική Επιτροπή, αποφασίζει
την έγκριση ή την αιτιολογημένη απόρριψη της αίτησης.
Εφόσον αυτή εγκριθεί, συντάσσει αναλυτική Εισηγητική
Έκθεση. Στην Εισηγητική Έκθεση καταγράφεται η ολοκλήρωση της εκπόνησης της Διδακτορικής Διατριβής
και προτείνεται ο ορισμός Επταμελούς Εξεταστικής Επιτροπής για τον/την Υποψήφιο/Υποψήφια Διδάκτορα.
Εάν η Τριμελής Συμβουλευτική Επιτροπή δεν εγκρίνει
την αίτηση του/της Υποψηφίου/Υποψηφίας Διδάκτορος,
του/της δίνει αναλυτικά επιστημονικές παρατηρήσεις
και βελτιώσεις, καθώς και χρονοδιάγραμμα υλοποίησης.
(γ) Η Συνέλευση του Τμήματος, μετά την κατάθεση
θετικής Εισηγητικής Έκθεσης της Τριμελούς Συμβουλευτικής Επιτροπής, ορίζει Επταμελή Εξεταστική Επιτροπή
για την αξιολόγηση της Διδακτορικής Διατριβής του/της
Υποψήφιου/Υποψήφιας Διδάκτορος.
i) Σε αυτή μετέχουν τα τρία (3) μέλη της Τριμελούς
Συμβουλευτικής Επιτροπής και επιπλέον τέσσερα (4)
μέλη που πληρούν τα κριτήρια της παρ. 1 του Άρθρου
11 του παρόντος Κανονισμού. Κατ’ ελάχιστον τέσσερα
(4) από τα επτά (7) μέλη της εξεταστικής επιτροπής είναι
μέλη Διδακτικού Ερευνητικού Προσωπικού (Δ.Ε.Π.) που
ανήκουν στο Ανώτατο Εκπαιδευτικό Ίδρυμα (Α.Ε.Ι.) στο
οποίο εκπονείται η Διδακτορική Διατριβή.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
ii) Προϋπόθεση για τον ορισμό της Επταμελούς Εξεταστικής Επιτροπής είναι η συνυποβολή της αναφοράς του ει-
δικού λογισμικού ελέγχου λογοκλοπής (ενδεικτικά Turnitin
report ή αντίστοιχου), δυνάμει της οποίας προκύπτει ότι
έλαβε χώρα έλεγχος του κειμένου της Διδακτορικής Διατριβής μέσω του ανωτέρω λογισμικού και τα αποτελέσματα
ήταν ικανοποιητικά, με βάση τα διεθνώς αποδεκτά δεδομένα, λαμβάνοντας υπόψη τις ήδη δημοσιευμένες εργασίες
του/της Υποψήφιου/Υποψήφιας Διδάκτορος.
(δ) Η Τριμελής Συμβουλευτική Επιτροπή έχει δικαίωμα πρότασης των μελών της Επταμελούς Εξεταστικής
Επιτροπής. Προκειμένου να συγκροτηθεί η Επταμελής
Εξεταστική Επιτροπή, τα αφυπηρετήσαντα μέλη της
Τριμελούς Συμβουλευτικής Επιτροπής αντικαθίστανται
από νέα μέλη που πληρούν τα κριτήρια της παρ. 1 του
Άρθρου 11 του παρόντος Κανονισμού. Τα αφυπηρετήσαντα μέλη δικαιούνται να παρευρεθούν στη διαδικασία
δημόσιας παρουσίασης και αξιολόγησης με δικαίωμα λόγου, χωρίς όμως δικαίωμα ψήφου. Μέλη Δ.Ε.Π. τα οποία
βρίσκονται σε άδεια, δύνανται να συμμετέχουν ως μέλη
της Επταμελούς Εξεταστικής Επιτροπής.
(ε) Μετά τον ορισμό της Επταμελούς Εξεταστικής Επιτροπής από τη Συνέλευση του Τμήματος, ο/η Επιβλέ-
πων/Επιβλέπουσα ορίζει την ημερομηνία, την ώρα και
τον τόπο της δημόσιας υποστήριξης της διατριβής, σε
συνεννόηση με τα μέλη της Επταμελούς Εξεταστικής
Επιτροπής και τη γνωστοποιεί στον/στην Υποψήφιο/
Υποψήφια Διδάκτορα, στη Γραμματεία του Τμήματος
και στα μέλη Δ.Ε.Π. του Τμήματος.
i) Ο/Η Υποψήφιος/Υποψήφια Διδάκτορας οφείλει να
παραδώσει αντίγραφα της Διδακτορικής Διατριβής, σε
ψηφιακή μορφή (εκτός αν του ζητηθεί διαφορετικά),
σε όλα τα μέλη της Επταμελούς Εξεταστικής Επιτροπής
τουλάχιστον δεκαπέντε (15) ημέρες πριν την ημερομηνία
εξέτασης.
ii) Η εξέταση της Διδακτορικής Διατριβής γίνεται το
αργότερο εντός ενενήντα (90) ημερών από την ημερομηνία ορισμού της Επταμελούς Εξεταστικής Επιτροπής
από τη Συνέλευση του Τμήματος και διαβίβασης της Διδακτορικής Διατριβής στα μέλη της Επταμελούς Εξετα-
στικής Επιτροπής. Σε περίπτωση παρέλευσης αυτής της
προθεσμίας η Επταμελής Εξεταστική Επιτροπή πρέπει
να ορισθεί εκ νέου από τη Συνέλευση του Τμήματος με
εισήγηση του/της Επιβλέποντα/Επιβλέπουσας.
(στ) Η Διδακτορική Διατριβή υποστηρίζεται από τον/
την Υποψήφιο/Υποψήφια Διδάκτορα δημόσια ενώπιον
της Επταμελούς Εξεταστικής Επιτροπής.
i) Ο/H Επιβλέπων/Επιβλέπουσα της Διδακτορικής Διατριβής είναι υπεύθυνος για την έγκαιρη γνωστοποίηση
στο Τμήμα/Σχολή του τόπου και χρόνου υποστήριξης
της Διδακτορικής Διατριβής.
ii) Η δημόσια υποστήριξη της Διδακτορικής Διατριβής
πραγματοποιείται δια ζώσης σε χώρους του ΔΙ.ΠΑ.Ε. Η
συνεδρίαση για τη δημόσια υποστήριξη της Διδακτορικής Διατριβής δύναται να πραγματοποιηθεί και με τη
χρήση μέσων τηλεδιάσκεψης (ενδεικτικά zoom -ΔΙΠΑΕ
licensed), εφόσον δεν είναι δυνατή η φυσική παρουσία
όλων των μελών της Επταμελούς Εξεταστικής Επιτροπής
ή και του/της Υποψήφιου/Υποψήφιας Διδάκτορος.
iii) Ο/Η Υποψήφιος/Υποψήφια Διδάκτορας απαντά
στις ερωτήσεις των μελών της Επταμελούς Εξεταστικής
Επιτροπής. Με τη σύμφωνη γνώμη της Επταμελούς Εξεταστικής Επιτροπής είναι δυνατό να υποβληθούν ερω-
τήσεις και από το ακροατήριο.
iv) Η όλη διαδικασία δεν επιτρέπεται να υπερβαίνει τις
δυο (2) ώρες περίπου.
v) Στη συνέχεια, ο/η Υποψήφιος/Υποψήφια Διδάκτορας αποχωρεί και η Επταμελής Εξεταστική Επιτροπή συ-
σκέπτεται και κρίνει τη Διδακτορική Διατριβή ως προς
την ποιότητα, την πληρότητα, την πρωτότυπη σκέψη
και τη συμβολή της στην επιστήμη και με βάση αυτά τα
κριτήρια διατυπώνει την τελική της κρίση και τη βαθμολογεί.
(ζ) Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
περιλαμβάνει εισήγηση από τον/την Επιβλέποντα/Επιβλέπουσα, αιτιολόγηση της ψήφου των μελών της Επι-
τροπής και υποβάλλεται στη Συνέλευση του Τμήματος
και στην Κοσμητεία.
i) Η Διδακτορική Διατριβή εγκρίνεται με πλειοψηφία
τουλάχιστον πέντε (5) μελών της Επταμελούς Εξεταστικής Επιτροπής.
ii) Το πρακτικό υπογράφεται από όλα τα συμμετέχοντα στη διαδικασία της αξιολόγησης της Διδακτορικής
Διατριβής μέλη της Επταμελούς Εξεταστικής Επιτροπής
και διαβιβάζεται, δια της Γραμματείας, στη Συνέλευση
του Τμήματος.
iii) Σε περίπτωση μη έγκρισης της Διδακτορικής Διατριβής από την Επταμελή Εξεταστική Επιτροπή, μετά
από απόφαση της Συνέλευσης του Τμήματος, μπορεί να
δοθεί η δυνατότητα στον/στην Υποψήφιο/Υποψήφια
Διδάκτορα να παρουσιάσει εκ νέου τη Διδακτορική Διατριβή του/της σε εύλογο χρονικό διάστημα αφού λάβει
υπόψη του τις υποδείξεις της Επταμελούς Εξεταστικής
Επιτροπής.
iv) Η εγκριθείσα Διδακτορική Διατριβή βαθμολογείται
με την ακόλουθη κλίμακα:
α) Άριστα με διάκριση (μόνο σε εξαιρετικές περιπτώσεις και μόνο με ομόφωνη απόφαση της Επταμελούς
Εξεταστικής Επιτροπής).
β) Άριστα,
γ) Λίαν Καλώς,
δ) Καλώς.
Άρθρο 16
Απόθεση Διδακτορικής Διατριβής
1. Μετά την έγκριση της Διδακτορικής Διατριβής και
αφού γίνουν όλες οι απαιτούμενες διορθώσεις σύμφωνα
με τα όσα έχουν υποδειχθεί, ο υποψήφιος καταθέτει τρία
(3) αντίγραφα της οριστικής μορφής της Διδακτορικής
Διατριβής στη Γραμματεία του Τμήματος και δύο (2)
αντίγραφα στη Βιβλιοθήκη του Διεθνούς Πανεπιστημίου
Ελλάδος, προκειμένου ένα εκ των οποίων να αποσταλεί
στο Εθνικό Κέντρο Τεκμηρίωσης (Ε.Κ.Τ.).
2. Όλα τα αντίγραφα υποβάλλονται σε έντυπη και ηλεκτρονική μορφή.
3. Ο/Η Υποψήφιος/Υποψήφια Διδάκτορας οφείλει κατόπιν της επιτυχούς παρουσίασης/εξέτασης της Διδα-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
κτορικής Διατριβής του/της - μαζί με τυχόν διορθώσεις
ή συμπληρώσεις, ακόμα και παραρτήματα, σημειώσεις,
άρθρα, συνοδευτικό υλικό, κ.λπ. - να την αναρτήσουν
στο αποθετήριο/μητρώο του ΔΙ.ΠΑ.Ε.
4. Η Γραμματεία του Τμήματος δεν ολοκληρώνει τα
στάδια της απόδοσης του αντίστοιχου ακαδημαϊκού
τίτλου, αν προηγουμένως δεν λαμβάνει από τους Υποψήφιους/Υποψήφιες Διδάκτορες, βεβαίωση κατάθεσης
της Διδακτορικής Διατριβής από τη Βιβλιοθήκη του Ιδρύματος και το Γενικό Μητρώο Διδακτορικών Σπουδών
του ΔΙ.ΠΑ.Ε.
5. Σύμφωνα με το άρθρο 70 του ν. 1566/1985, μετά την
έγκριση της Διδακτορικής Διατριβής και προκειμένου να
χορηγηθεί το έγγραφο του τίτλου του/της Διδάκτορος
απαιτείται η συμπλήρωση από τον/την Διδάκτορα ειδικού εντύπου του Εθνικού Κέντρου Τεκμηρίωσης (Ε.Κ.Τ.)
του Εθνικού Ιδρύματος Ερευνών (Ε.Ι.Ε.) με περίληψη της
Διατριβής και επιστημονικά στοιχεία που αφορούν το περιεχόμενό της. Τα έντυπα αυτά καθώς και ένα αντίγραφο
της διδακτορικής διατριβής το Τμήμα που χορηγεί τον
διδακτορικό τίτλο υποχρεούται να αποστέλλει στο Ε.Κ.Τ.
του Ε.Ι.Ε. για την ενημέρωση του εθνικού αρχείου των
ελληνικών διδακτορικών διατριβών.
6. Στο τέλος της Διδακτορικής Διατριβής θα πρέπει να
αναφέρεται ενυπόγραφα το ακόλουθο κείμενο:
«Δηλώνω ρητά ότι σύμφωνα με το άρθρο 8 του
ν. 1599/1986 η παρούσα διατριβή αποτελεί αποκλειστικά προϊόν προσωπικής μου εργασίας, δεν προσβάλλει
κάθε μορφής δικαιώματα διανοητικής ιδιοκτησίας, προσωπικότητας και προσωπικών δεδομένων τρίτων, δεν
περιέχει έργα/εισφορές τρίτων για τα οποία απαιτείται
άδεια των δημιουργών/δικαιούχων και δεν είναι προϊόν
μερικής ή ολικής αντιγραφής, οι πηγές δε που χρησιμοποιήθηκαν περιορίζονται στις βιβλιογραφικές αναφορές
και μόνον και πληρούν τους κανόνες της επιστημονικής
παράθεσης».
7. Η διατριβή αποτελεί πνευματική ιδιοκτησία του
υποψήφιου.
8. Η Διδακτορική Διατριβή, εφόσον γράφεται στην ελληνική γλώσσα, πρέπει να περιέχει σύντομη περίληψη
στην αγγλική γλώσσα. Εφόσον η διδακτορική διατριβή
γράφεται σε γλώσσα διάφορη της ελληνικής, πρέπει να
συνοδεύεται από εκτεταμένη περίληψη στην ελληνική
γλώσσα, η οποία να περιγράφει επαρκώς το αντικείμενο
της διατριβής, καλύπτοντας όλα τα αντίστοιχα κεφάλαια.
Άρθρο 17
Ανοικτή πρόσβαση στις Διδακτορικές Διατριβές
1. Στο πλαίσιο της πολιτικής ανοικτής πρόσβασης
των Διδακτορικών Διατριβών, προτείνεται προαιρετικά
η διαχείριση των δικαιωμάτων πνευματικής ιδιοκτησίας
των διατριβών με άδειες Creative Commons (https://
creativecommons.org/licenses). Η εφαρμογή των αδειών
Creative Commons δεν επηρεάζει την ανοικτή πρόσβαση του πλήρους κειμένου των διατριβών, αλλά ορίζει
τις σχέσεις μεταξύ της εργασίας των καταθετών και του
αναγνωστικού κοινού.
2. Η ανοικτή πρόσβαση στο πλήρες κείμενο για μελέτη
και ανάγνωση δεν σημαίνει καθ’ οιονδήποτε τρόπο παραχώρηση δικαιωμάτων διανοητικής ιδιοκτησίας του/
της συγγραφέα/δημιουργού ούτε επιτρέπει την αναπαραγωγή, αναδημοσίευση, αντιγραφή, αποθήκευση,
πώληση, εμπορική χρήση, μετάδοση, διανομή, έκδοση,
εκτέλεση, «μεταφόρτωση» (downloading), «ανάρτηση»
(uploading), μετάφραση, τροποποίηση με οποιονδήποτε
τρόπο, τμηματικά ή περιληπτικά της Διδακτορικής Διατριβής, χωρίς τη ρητή προηγούμενη έγγραφη συναίνεση
του συγγραφέα/δημιουργού.
3. Οι δημιουργοί διατηρούν το σύνολο των ηθικών και
περιουσιακών τους δικαιωμάτων.
Άρθρο 18
Αναγόρευση και καθομολόγηση διδακτόρων
1. Οι υποψήφιοι διδάκτορες, που έχουν εκπληρώσει
όλες τις προϋποθέσεις για την απονομή Διδακτορικού
Διπλώματος, αναγορεύονται σε διδάκτορες από την
Κοσμητεία.
2. Ως ημερομηνία ανακήρυξης θεωρείται η ημερομηνία της Συνεδρίασης της Κοσμητείας στην οποία απο-
φασίζεται η σχετική έγκριση.
3. Η καθομολόγηση των διδακτόρων γίνεται στην Κοσμητεία, παρουσία του Πρυτάνεως ή των Κοσμητόρων
και μελών της Πανεπιστημιακής Κοινότητας.
4. Στους αναγορευθέντες Διδάκτορες χορηγείται δίπλωμα, το οποίο υπογράφεται από τον Πρύτανη και τον
Κοσμήτορα της αντίστοιχης Σχολής, σφραγίζεται δε από
τη Γραμματεία με τη σφραγίδα του ΔΙ.ΠΑ.Ε.
5. Ο/Η Υποψήφιος/Υποψήφια Διδάκτορας πριν από
την αναγόρευση και καθομολόγησή του/της από την
Συνέλευση του Τμήματος, μπορεί να αιτηθεί χορήγηση
Βεβαίωσης Επιτυχούς Αποπεράτωσης.
Άρθρο 19
Τηρούμενα αρχεία Μητρώα Υποψηφίων Διδακτόρων
1. Στη Γραμματεία του Τμήματος τηρείται ειδικό Μητρώο Υποψηφίων Διδακτόρων, στο οποίο καταγράφο-
νται για κάθε Υποψήφιο Διδάκτορα:
(α) το ονοματεπώνυμο και όνομα πατρός,
(β) το Τμήμα ή τα Τμήματα σε περίπτωση συνεπίβλεψης από μέλη ΔΕΠ διαφορετικών Τμημάτων, στο οποίο
εκπονείται η Διδακτορική Διατριβή,
(γ) ο τίτλος της Διδακτορικής Διατριβής,
(δ) η ημερομηνία έναρξης της Διδακτορικής Διατριβής,
(ε) ο/η Επιβλέπων/Επιβλέπουσα και η ορισθείσα Τριμελής Συμβουλευτική Επιτροπή,
(στ) η γλώσσα συγγραφής της Διδακτορικής Διατριβής.
2. Είναι δυνατή η δημιουργία ηλεκτρονικής διατμηματικής πλατφόρμας, στην οποία θα τηρείται και επι-
καιροποιείται το ανωτέρω Μητρώο μεμονωμένα ή σε
συνδυασμό με το αντίστοιχο Μητρώο Μεταδιδακτόρων
Ερευνητών.
Άρθρο 20
Πνευματικά Δικαιώματα
1. Οι Διδακτορικές Διατριβές συνιστούν πρωτότυπα
έργα των Υποψηφίων Διδακτόρων που υποβάλλονται
προς κρίση στις αρμόδιες ακαδημαϊκές επιτροπές αξιοΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
λόγησης. Απηχούν, συνεπώς, τις απόψεις των συγγραφέων και όχι των επιβλεπόντων, των επιτροπών συμβου-
λευτικής υποστήριξης, των εξεταστικών επιτροπών, και
του Τμήματος που φιλοξενεί την εκπόνησή τους.
2. Οι Υποψήφιοι/Υποψήφιες Διδάκτορες κατέχουν
τα πνευματικά δικαιώματα, ηθικά και περιουσιακά, ως
δημιουργοί των έργων. Κατά τη δημοσίευση σε οποιαδήποτε μορφή ή χρήση μέρους ή του συνόλου της Δι-
δακτορικής Διατριβής, πρέπει να αναφέρεται από τους/
τις Διδάκτορες, το όνομα του Διεθνούς Πανεπιστήμιου
της Ελλάδος, της Σχολής Οικονομίας και Διοίκησης και
του Τμήματος Διοίκησης Εφοδιαστικής Αλυσίδας, στο
οποίο εκπονήθηκε η Διδακτορική Διατριβή, καθώς και
τα ονόματα και οι ιδιότητες των μελών της Τριμελούς
Συμβουλευτικής Επιτροπής.
3. Το Διεθνές Πανεπιστήμιο της Ελλάδος δύναται να
κάνει χρήση των έργων αυτών για εκπαιδευτικούς και
ερευνητικούς σκοπούς, μονό εφόσον αναφέρονται η
πηγή και ο/η δημιουργός του έργου.
4. Τα πνευματικά δικαιώματα Διδακτορικών Διατρίβων
που εκπονούνται στο πλαίσιο χρηματοδοτούμενων ερευνητικών προγραμμάτων, ενδέχεται να υπόκεινται σε περιο-
ρισμούς, σύμφωνα με τους όρους υλοποίησης των έργων.
5. Οι συγγράφεις της Διδακτορικής Διατριβής, οι
Επιβλέποντες/Επιβλέπουσες και οι τίτλοι των ολοκληρωμένων διατρίβων αναρτώνται στην ιστοσελίδα του
Τμήματος Διοίκησης Εφοδιαστικής Αλυσίδας.
6. Κατά τα ακαδημαϊκώς ισχύοντα, η λογοκλοπή ολοκληρωμένης εργασίας οποιουδήποτε τύπου ή μεμονω-
μένων ιδεών και αποσπάσματων από εργασίες τρίτων,
δηλαδή η προσπάθεια να ιδιοποιηθεί κάποιος/κάποια
με ακαδημαϊκά ανέντιμο τρόπο εργασίες, αποσπάσματα
εργασιών, κείμενα ή ιδέες τρίτων, απαγορεύεται ρητά.
Άρθρο 21
Λόγοι διαγραφής
1. Η Συνέλευση του Τμήματος Διοίκησης Εφοδιαστικής Αλυσίδας της Σχολής Οικονομίας και Διοίκησης του
Διεθνούς Πανεπιστημίου Ελλάδος, μετά από εισήγηση
της Τριμελούς Συμβουλευτικής Επιτροπής, μπορεί να
αποφασίσει τη διαγραφή του/της Υποψήφιου/Υποψήφιας Διδάκτορος. Στην απόφαση τεκμηριώνονται οι λό-
γοι διαγραφής (λόγοι αναφερόμενοι στην επιστημονική
πρόοδο της διαδικασίας εκπόνησης της Διδακτορικής
Διατριβής, επί μακρόν αδικαιολόγητη έλλειψη συνεργασίας με την Τριμελή Συμβουλευτική Επιτροπή, αμέλεια,
αδράνεια, έλλειψη ενδιαφέροντος κ.λπ.).
2. Κύριοι λόγοι διαγραφής μπορεί να είναι οι εξής:
(α) Ο/Η Υποψήφιος/Υποψήφια Διδάκτορας διαγράφεται εφόσον δύο (2) διαδοχικές εκθέσεις προόδου της
Τριμελούς Συμβουλευτικής Επιτροπής είναι αρνητικές.
(β) Ο/Η Υποψήφιος/Υποψήφια Διδάκτορας διαγράφεται σε περίπτωση μη ολοκλήρωσης της Διδακτορικής
Διατριβής στους χρόνους όπως αυτοί προβλέπονται στο
Άρθρο 6 του παρόντος.
(γ) Ο/Η Υποψήφιος/Υποψήφια Διδάκτορας διαγράφεται αυτοδίκαια μετά από αίτησή του/της.
(δ) Ο/Η Υποψήφιος/Υποψήφια Διδάκτορας διαγράφεται σε περίπτωση που υποπέσει, ανά πάσα στιγμή, σε
παράπτωμα που εμπίπτει στο δίκαιο περί πνευματικής
ιδιοκτησίας και υπόκειται στις ρυθμίσεις περί έννομου
προστασίας.
(ε) Επιπρόσθετα, ο/η Υποψήφιος/Υποψήφια Διδάκτορας διαγράφεται και στις εξής περιπτώσεις:
i) εάν δεν ανταποκρίνεται συστηματικά στις υποχρεώσεις που του/της ανατίθεται (όπως συμμετοχή στις δρα-
στηριότητες του Τμήματος, επιτήρηση εξετάσεων, κ.λπ.),
ii) εάν επί το πολύ δύο (2) ακαδημαϊκά έτη δεν καταθέσει στη Γραμματεία του Τμήματος τις προβλεπόμενες
εκθέσεις προόδου,
iii) μετά από πρόταση του/της Επιβλέποντος/Επιβλέπουσας έχει παρέλθει μεγάλο διάστημα χωρίς επικοινω-
νία και ενημέρωση για την πρόοδο του/της.
3. Η διαγραφή αποφασίζεται από τη Συνέλευση του
Τμήματος μετά από εισήγηση κατά πλειοψηφία της Τριμελούς Συμβουλευτικής Επιτροπής. Ο/Η Υποψήφιος/
Υποψήφια Διδάκτορας έχει δικαίωμα να παραστεί στη
Συνέλευση πριν την τελική απόφαση διαγραφής και να
εκθέσει τις απόψεις του/της ή να υποβάλει σχετικό υπόμνημα.
Άρθρο 22
Επικαιροποίηση
του Κανονισμού Διδακτορικών Σπουδών
O τρέχων Κανονισμός επικαιροποιείται ανά τριετία ή
νωρίτερα, εφόσον προκύπτουν ουσιώδεις τροποποιήσεις του υπάρχοντος νομικού πλαισίου, ή εφόσον το
κρίνει η Συνέλευση του Τμήματος, κατόπιν της σχετικής
αιτιολόγησης.
Άρθρο 23
Ανάκληση Διδακτορικού Διπλώματος
Διδακτορικό Δίπλωμα που χορηγήθηκε είναι δυνατόν
να ανακληθεί ή ακυρωθεί από το Τμήμα, εάν αποδειχθεί
ότι δεν συνέτρεχαν την εποχή της απόκτησής του οι εκ
του νόμου και του παρόντος Κανονισμού Διδακτορικών
Σπουδών προϋποθέσεις κτήσης του και, κατεξοχήν αλλά
μη περιοριστικά, εάν αποδειχθεί ότι το σύνολο ή μέρος
της Διδακτορικής Διατριβής αποτελεί προϊόν λογοκλοπής. Η ανάκληση ή ακύρωση γίνεται μετά από πλήρως
τεκμηριωμένη εισήγηση της Συνέλευσης του Τμήματος
Διοίκησης Εφοδιαστικής Αλυσίδας της Σχολής Οικονομίας
και Διοίκησης του Διεθνούς Πανεπιστημίου Ελλάδος, η
οποία κοινοποιείται στον/στην Πρύτανη του Ιδρύματος.
Άρθρο 24
Λοιπές ρυθμίσεις
1. Αποφάσεις για ειδικές περιπτώσεις που δεν εντάσσονται στις παραπάνω διατάξεις καθώς και για οποιοδήποτε
άλλο θέμα, λαμβάνονται από τη Συνέλευση του Τμήματος
Διοίκησης Εφοδιαστικής Αλυσίδας της Σχολής Οικονομίας
και Διοίκησης του Διεθνούς Πανεπιστημίου της Ελλάδος.
2. Για κάθε περίπτωση, η οποία δεν καλύπτεται εξ ολοκλήρου ή καλύπτεται μερικώς από τον παρόντα Κανονι-
σμό, ισχύει ο Πρότυπος Κανονισμός Διδακτορικών και
Μεταδιδακτορικών Σπουδών του Διεθνούς Πανεπιστημίου Ελλάδος, καθώς και η τρέχουσα νομοθεσία, σύμφωνα
με το Άρθρο 2 του παρόντος Κανονισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1145/19.02.2024
Άρθρο 25
Τελικές και μεταβατικές διατάξεις
Με απόφαση της Συνέλευσης του Τμήματος καταρτίζεται ο παρών Κανονισμός Διδακτορικών Σπουδών
του Τμήματος Διοίκησης Εφοδιαστικής Αλυσίδας της
Σχολής Οικονομίας και Διοίκησης, ο οποίος εγκρίνεται
από τη Σύγκλητο του Διεθνούς Πανεπιστημίου της Ελλάδος, δημοσιεύεται στην Εφημερίδα της Κυβερνήσε-
ως, αναρτάται στο διαδικτυακό τόπο του Τμήματος και
κοινοποιείται στο Υπουργείο Παιδείας, Θρησκευμάτων
και Αθλητισμού.
Άρθρο 26
Ισχύς του Κανονισμού Διδακτορικών Σπουδών
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 7 Φεβρουαρίου 2024
Ο Πρύτανης
ΣΤΑΜΑΤΙΟΣ ΑΓΓΕΛΟΠΟΥΛΟΣ

[Source: 20240201145.pdf | Tokens: 53504]